मुंबई में भी दौड़े मेट्रो ट्रेन के पहिये, अक्टूबर में मिलेगी जनता को  
वर्सोवा और घाटकोपर के बीच बने ट्रैक पर मेट्रो के पहले दौर का ट्रायल रन हुआ, जिसे मुख्यमंत्री पृथ्वीराज चव्हाण ने हरी झंडी दिखाई।
मेट्रो के पहिये महानगर मुंबई में दौड़ने के लिए तैयार हैं। तैयारी का जायजा लेने के लिए वर्सोवा और घाटकोपर के बीच बने ट्रैक पर आज मेट्रो के पहले दौर का ट्रायल रन हुआ। इस दौरान मेट्रो ने वर्सोवा बस डिपो से आजाद नगर के 3 किलोमीटर का सफर तय किया।  इस ट्रायल रन को मुख्यमंत्री पृथ्वीराज चव्हाण ने हरी झंडी दिखाई।
11.4 किलोमीटर लंबाई वाला यह एलिवेटेड मेट्रो ट्रैक इसी साल अक्टूबर में जनता के लिए शुरू हो जाएगा और यह वर्सोवा से अंधेरी होते हुए घाटकोपर तक जाएगा। इस रास्ते में 12 स्टेशन होंगे और आम तौर पर जिस दूरी को सड़क के रास्ते तय करने में डेढ़ घंटा तक लग जाता है, उसे मेट्रो के जरिये सिर्फ 21 मिनट में पूरा किया जा सकेगा।    

11.4 किलोमीटर लंबाई वाला यह एलिवेटेड मेट्रो ट्रैक इसी साल अक्टूबर में जनता के लिए शुरू हो जाएगा और यह वर्सोवा से अंधेरी होते हुए घाटकोपर तक जाएगा। इस रास्ते में 12 स्टेशन होंगे और आम तौर पर जिस दूरी को सड़क के रास्ते तय करने में डेढ़ घंटा तक लग जाता है, उसे मेट्रो के जरिये सिर्फ 21 मिनट में पूरा किया जा सकेगा।